Wace
Wace ( ?, oko 1100.- Jersey (Kanalski otoci), umro nakon 1174.) bio je Anglo-normanski pjesnik poznat kao autor dviju kronika u stihovima; Roman de Brut (1155.) i Roman de Rou (1160.–74.), koje je tako nazvao po legendarnim osnivačima i liderima Brita i Normana .

Biografija 

Roman de Rou je naručio engleski kralj Henry II, koji je negdje još prije 1169. osigurao smještaj Waceu u samostanu Bayeux na sjeverozapadu Francuske. To djelo je možda bilo posvećeno Henryjevoj kraljici, Eleanori od Akvitanije. 
Napisano stihovima simetričnog osmerca, djelo je romantična parafraza poznate pseudohistorije Geoffreya od Monmoutha - Historia Regum Britanniae. Roman de Rou kronološkim redom prati historiju Britanije od njenog legendarnog osnivača Bruta Trojanskog, Enejinog pra-praunuka. 

Wace je dodao puno mitoloških dodataka, uključujući priču o Vitezovima Okruglog stola, što je doprinijelo povećanju popularnosti legende o Kralju Arthuru. Wace je u stihovima po tadašnjoj španjolskoj modi - aleksandrinama, ispričao historijat normanskih kneževa od doba Vikinga Rolla  (nakon 911.) do vremena Roberta II od Normandije (1106). Njegov rad na djelu prekinuo je Henry II1174. povjerivši njegov završetak nekom Beneeitu, koji je cijelo vrijeme pisao rivalsku verziju, pa je Wacev rad ostao nedovršen.

Njegovo prvo djelo Roman de Brut, svojim je stilom utjecalo na kasnije stvaraoce poema, naročito na Anglo-normanskog autora Priče o Tristanu, Thomasa od Britanije, i još više na engleskog pjesnika Layamona i njegovu poemu Brut, nastalu oko 1200.

Izvori

Vanjske veze 

 Wace na portalu Encyclopædia Britannica 

Anglosaksonski pisci
Normani
Arturijanske legende